Държавен вестник, бр. 87, 2004 г., стр. 9

Б Р О Й  87
Д Ъ Р Ж А В Е Н   В Е С Т Н И К
С Т Р .  9
ПРАВИЛНИК
на Арбитражния съд към Агенцията
по обществени поръчки
Г л а в а  п ъ р в а
ОБЩА РАЗПОРЕДБА
Арбитражен съд
Чл. 1. (1) С правилника се урежда редът за
разглеждане и решаване на спорове по общес-
твени поръчки, възложени на Арбитражния съд
към Агенцията по обществени поръчки.
(2) Арбитражният съд е компетентен да раз-
гледа и реши спора и когато седалището или
местожителството на някоя от страните е из-
вън Република България.
Основания за компетентността на
Арбитражния съд
Чл. 2. (1) Арбитражният съд разглежда и
решава споровете, ако те са му възложени с
арбитражно споразумение, по което страни са
възложителят и всички кандидати в процедура
по възлагане на обществена поръчка.
(2) Арбитражното споразумение трябва да
бъде писмено. Арбитражно споразумение е
налице и когато то се съдържа в одобрената от
възложителя документация за участие в проце-
дурата по обществена поръчка и в подадените
от кандидатите оферти или заявления за учас-
тие, в писма, телеграми, рамково споразумение
по чл. 107 от Закона за обществените пръчки
(ЗОП) или в други документи.
(3) Смята се, че има арбитражно споразуме-
ние и когато:
1. субект на обществената поръчка по сми-
съла на чл. 6 ЗОП писмено или със заявление,
отбелязано в протокола на арбитражното засе-
дание, приеме спорът да бъде разгледан от
Арбитражния съд, или
2. субект на обществената поръчка по сми-
съла на чл. 6 ЗОП участва в арбитражното про-
изводство, без да оспорва компетентността на
Арбитражния съд да разглежда спора.
Приложими процедурни правила
Чл. 3. (1) Ако страните не уговорят друго,
тяхното съгласие да възложат спора на Арбит-
ражния съд към Агенцията по обществени по-
ръчки означава и приемане на този правилник.
(2) Арбитражният съд прилага уговорените
от страните правила относно разглеждането на
делото, освен ако те противоречат на повели-
телни норми на приложимия за арбитража за-
кон или на принципите на правилника.
(3) По въпроси, неуредени от Закона за об-
ществените поръчки, Закона за международния
търговски арбитраж, правилника или от спора-
зумението на страните, арбитрите процедират
съобразно своята разумна преценка, ръководей-
ки се от естеството на арбитража и предмета на
спора, като обезпечават във всеки случай равна
възможност на всяка страна за защита.
(4) По дела, основани на арбитражно спора-
зумение, се прилагат тези правила на правил-
ника, които са в сила при започване на арбит-
ражното производство, освен ако страните по-
искат да се приложат правилата, които са били
в сила при сключване на арбитражното спора-
зумение или са влезли в сила след започване на
арбитражното производство.
(5) Ако страната не възрази незабавно пис-
мено или в арбитражното заседание срещу на-
рушаване на процедурно правило по този член,
счита се, че тя се е отказала от правото си да се
позовава на това нарушение.
Г л а в а  в т о р а
ИСК И ОТГОВОР НА ИСКА
Предявяване на иск
Чл. 4. (1) Арбитражното производство за-
почва с подаване на искова молба в Арби-
тражния съд.
(2) Исковата молба се смята подадена в деня,
в който постъпи в секретариата на Арбитраж-
ния съд, а ако се изпраща по пощата—в деня,
отбелязан в печата на пощенската служба в
мястото на изпращането.
Съдържание на исковата молба
Чл. 5. (1) Исковата молба съдържа:
1. пълното наименование на страните;
2. адрес на страните и телефон за контакти,
а по възможност—и телефакс, телекс и адрес за
електронни съобщения;
3. изложение на обстоятелствата и правните
норми, на които ищецът основава своето иска-
не, включително точна индивидуализация и дата
на решението на възложителя, което е предмет
на спора;
4. дата, на която ищецът е уведомен за реше-
нието на възложителя;
5. искането на ищеца;
6. доказателства в подкрепа на иска;
7. името на арбитъра и на резервния арби-
тър или молба арбитърът и резервният арби-
тър да бъдат определени от председателя на
Арбитражния съд;
8. опис на документите, приложени към ис-
ковата молба;
9. документ за платена арбитражна такса;
10. подпис на ищеца.
(2) Ищците—чуждестранни лица, посочват
в исковата молба и адрес за кореспонденция в
Република България.
(3) Към исковата молба се прилагат: арбит-
ражното споразумение (ако има подписано та-
кова), съответно документите, в които то се
съдържа, както и преписи от исковата молба и
от писмените доказателства за всички страни в
производството. Ако ищецът не разполага с
някой от документите, в които се съдържа ар-
битражното споразумение, той трябва изрично
да заяви това.